Na podlagi tretjega odstavka 14. člena Zakona o stvarnem premoženju države in samoupravnih lokalnih skupnosti (Uradni list RS, št. [86/10](http://www.uradni-list.si/1/objava.jsp?sop=2010-01-4654), [75/12](http://www.uradni-list.si/1/objava.jsp?sop=2012-01-2849), [47/13](http://www.uradni-list.si/1/objava.jsp?sop=2013-01-1783) – ZDU-1G, [50/14](http://www.uradni-list.si/1/objava.jsp?sop=2014-01-2075), [90/14](http://www.uradni-list.si/1/objava.jsp?sop=2014-01-3646) – ZDU-1I in [14/15](http://www.uradni-list.si/1/objava.jsp?sop=2015-01-0505) – ZUUJFO) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci na svoji\_\_\_\_seji, dne\_\_\_\_\_\_\_\_\_\_\_na predlog župana sprejel naslednji

**S K L E P**

Občina Markovci za potrebe izgradnje kolesarske steze Bukovci – Markovci kupi naslednje nepremičnine in sicer za kupnino 3,00 EUR/m2 za zemljišča, ki se nahajajo v kmetijskem območju in 4,00 EUR/m2 za kmetijsko zemljišče, ki je opremljeno s sistemom namakanja:

|  |  |  |  |  |  |
| --- | --- | --- | --- | --- | --- |
| **PARCELNA ŠTEVILKA** | **KATASTRSKA OBČINA** | **LASTNIK** | **POVRŠINA** | **NAMENSKA RABA ZEMLJIŠČA** | **CENA/m²** |
| 366/16 | 416 – Nova vas pri Markovcih | Strelec Danica, Strelec Janez, Nova vas pri Markovcih 95A, 2281 Markovci | 415 m² | Kmetijsko zemljišče | 3€ |
| 241/2 | 416 – Nova vas pri Markovcih | Veršič Janez, Nova vas pri Markovcih 88A, 2281 Markovci | 230 m² | Kmetijsko zemljišče | 4€ |

Kupoprodajne pogodbe se sklenejo za parcele, ki so bremen proste.

Občina bo plačala kupnino 30-ti dan od notarske overitve kupoprodajne pogodbe na TRR lastnikov nepremičnine. Sredstva za plačilo odškodnine so zagotovljena na proračunski postavki *1302233 – Kolesarska steza Bukovci – Markovci*.

Številka: 478-0090/2015

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Občina Markovci potrebuje, zaradi izgradnje kolesarske steze Bukovci –Markovci, nepremičnini, ki sta v zasebni lasti in sicer:

* parc. št. 366/16, k.o. (416) Nova vas pri Markovcih, v izmeri 415 m2, ki je last Janeza in Danice Strelec iz Nove vasi pri Markovcih 95A, vsak do polovice – ½;;
* parc. št. 241/2, k.o. (416) Nova vas pri Markovcih, v izmeri 230 m2, ki je last Janeza Veršiča iz Nove vasi pri Markovcih 88A, do celote. Zaradi vzpostavljenega sistema namakanja je predmetno zemljišče ovrednoteno več kot zemljišče, ki se nahaja v kmetijskem območju, oz. je odkupna cena zvišana za 1 EUR/ m², tj. skupno 4 EUR/ m².

Kupoprodajne pogodbe se sklenejo za parcele, ki so bremen proste.

V skladu s 26. členom Uredbe o stvarnem premoženju države in samoupravnih lokalnih skupnosti (Uradni list RS, št. [34/11](http://www.uradni-list.si/1/objava.jsp?sop=2011-01-1737), [42/12](http://www.uradni-list.si/1/objava.jsp?sop=2012-01-1771), [24/13](http://www.uradni-list.si/1/objava.jsp?sop=2013-01-0871) in [10/14](http://www.uradni-list.si/1/objava.jsp?sop=2014-01-0246))se lahko stvarno premoženje, katerega lastnik postane samoupravna lokalna skupnost, pridobiva samo v obsegu, ki je potreben za izpolnjevanje nalog bodočega upravljavca, brez nepotrebnih zalog. Glede na navedeno bo potrebno z lastniki zemljišča skleniti kupoprodajne pogodbe.

V skladu z Zakonom o izvrševanju proračunov Republike Slovenije za leti 2014 in 2015 (Uradni list RS, št. 101/13, 9/14 – ZRTVS-1A, 25/14 – ZSDH-1, 38/14, 84/14, 95/14 – ZJUF-C in 95/14) bo občina prodajalcem plačala kupnino trideseti dan od notarske overitve kupoprodajne pogodbe. Kupnina bo po orientacijski vrednosti, ki se je uporabljala tudi doslej, znašala 3,00 EUR/m2 za zemljišča, ki se nahajajo v kmetijskem območju in 4,00 EUR/m2 za kmetijsko zemljišče, ki je opremljeno s sistemom namakanja.

Orientacijska vrednost premoženja je določena na podlagi uradne cenitve in obstoječe prakse v občini, ki se orientacijsko določa na območju celotne Občine Markovci in sicer znaša 3,00 EUR/m2 za zemljišča, ki se nahajajo v kmetijskem območju in 4,00 EUR/m2 za kmetijsko zemljišče, ki je opremljeno s sistemom namakanja. Orientacijska vrednost stvarnega premoženja po tem sklepu je vrednost, ki jo določi upravljavec premoženja na podlagi primerjave vrednosti primerljivega premoženja na trgu.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

 Milan Gabrovec, prof.

 župan

Številka: 478-0090/2015

Datum: